《次韵康庆之秋雨喜凉书怀五首 其三》
元代·方回

补衮据鼎鼐，赐履铭旂常。流汗每浃背，孰知北窗凉。

协力诛楚新，见忌于高光。商山与富春，采钓庸何伤。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。